Vysadenie lieku a vedľajšie účinky
Prosím Vás,akési možnéprejavy,resp.reakcie organizmu po vysadenídlhodobého užívania prednisonu 5mg denne..
Môže chudnutie byt sprievodným javom? A ako pomoct, kdehľadať pomoc. Dakujem Vám
Dobrý deň.
Ďakujeme za Vašu otázku.
Pri náhlom vysadení kortikoidov hrozí riziko výskytu rebound fenoménu, pri ktorom môže dôjsť k zhoršeniu príznakov ochorenia, na liečbu ktorého bol Prednisom užívaný. Z tohto dôvodu je potrebné kortikoidy vysadzovať postupne pod dohľadom lekára. Počas užívania lieku bolo pozorované priberanie na váhe v dôsledku hormonálnej nerovnováhy. Po ukončení liečby sa dá predpokladať, že dôjde k zníženiu hmotnosti. Avšak pokles hmotnosti môže mať aj množstvo rôznych príčin. Pre zistenie konkrétnej príčiny je však potrebné lekárske vyšetrenie. Preto odporúčam konzultovať danú situáciu predovšetkým s ošetrujúcim lekárom.
Prajem pekný zvyšok dňa.
S pozdravom
Mgr. Barbora Bičanovská